Catalunya Lliure - Viquipèdia, l'enciclopèdia lliure\nCatalunya Lliure fou una coalició independentista creada al juny de 1989 entre el Moviment de Defensa de la Terra-PSAN i el Front Nacional de Catalunya, per a les eleccions europees. Va obtenir 19.774 vots.\ncatalanisme, independentisme català i socialisme\nPartit Socialista d'Alliberament Nacional dels Països Catalans (1989–1995)\nFront Nacional de Catalunya (1989–1990)\nEl desembre del mateix any 1989 es va transformar en partit. Un partit que representava l'estratègia del Front Patriòtic amb un fort contingut social, que ja aprovà el Moviment de Defensa de la Terra-PSAN en el seu moment, com es desprèn del tercer punt fundacional on es feia referència a la defensa dels interessos del poble treballador català. El 14 d'abril de 1991, la Coordinadora Nacional de Catalunya Lliure aprovà a Vinaròs un Avantprojecte de Constitució Catalana.\nUn any abans es va impulsar també des del Moviment de Defensa de la Terra-PSAN la creació de l'organització juvenil Maulets, que passaria a partir d'aquell moment a ser la branca juvenil de Catalunya Lliure.\n3 Després de l'escissió\nL'agost de 1989, en una Assemblea Extraordinària celebrada a Prada de Conflent, la branca del Moviment de Defensa de la Terra que seguia l'estratègia del Front Patriòtic aprovà dissoldre's i integrar-se en el nou partit Catalunya Lliure, que es crearia el desembre d'aquell mateix any. Aquesta decisió no va ser acceptada pel FNC, que decidí desmarcar-se'n i no s'hi afegí al nou partit, mentre que per contra tant el PSAN, com l'organització juvenil Maulets, si s'afegiren de ben començament.\nEl juny de 1991, un sector de Catalunya Lliure, elaborà un document titulat «L’independentisme català davant Europa: avançar cap al Front Patriòtic», com a proposta de debat intern de tota la militància, de cara a la Coordinadora Nacional que se celebraria el mes següent a Vinaròs. Els signants del document propugnaven que Terra Lliure cessés la lluita armada i que Catalunya Lliure s’incorporés a ERC com a fórmula d’unitat independentista.\nEl juliol d'aquell mateix any es reunia a Vinaròs la Coordinadora Nacional de Catalunya Lliure, on es votaven les diferents propostes presentades. Guanyaren les tesis expressades en el document «Propostes tàctiques de Catalunya Lliure» del sector partidari de la continuïtat encapçalat per Josep Guia, que anunciava a més que Catalunya Lliure es presentaria a les eleccions al Parlament de Catalunya de l’any següent. Arran del resultat de la reunió va dimitir la meitat de la Direcció Nacional, partidària d’articular la unitat independentista al voltant d’ERC. Aquest sector anuncià pròximes converses amb ERC destinades a reforçar aquesta organització com a pal de paller del moviment patriòtic català. L'endemà es convocaria una roda de premsa a Perpinyà, on els membres de la Direcció Nacional de Catalunya Lliure Josep Aixalà, Jaume Renyer, David Ricart, Xavier Vendrell i Jordi Vera, i el màxim dirigent de Terra Lliure Pere Bascompte, manifestaven la voluntat de constituir-se en associació cívica entorn de la revista Independència i expressaven la seva intenció d’iniciar negociacions amb ERC per tal d’incorporar-s’hi, en tant que casa comuna de l’independentisme. Bascompte deixava clar però que no acceptaria un indult de les autoritats espanyoles, ja que no es penedia de la seva trajectòria política i personal. Finalment els escindits es van integrar a ERC.\nDesprés de l'escissióModifica\nUna vegada consumada l'escissió, l'organització anuncià que es presentaria a les eleccions al Parlament de Catalunya per disputar-li el vot independentista a ERC, a la que acusaria d'intentar "liquidar" l'espai polític de l'Esquerra Independentista, obtenint uns pobres resultats (5.241 vots, 0,20%).\nA partir d'aquell moment Catalunya Lliure reforçà el seu contingut social apostant per una major visualització de "la defensa dels interessos del poble treballador català", com així s'aprovà en una Assemblea Nacional celebrada el 1994. L'organització continuaria amb certa presència al carrer fins al 1995, on el PSAN abandonaria l'organització per discrepàncies i a la que se sumaria, mesos després, i també abandonant-la, l'organització juvenil Maulets. Amb la sortida d'aquestes, es va fer impossible la continuïtat de l'organització i portaria a la militància que quedava a la decisió d'acordar la dissolució definitiva a finals de 1996.\n↑ Cartell de l'MDT: "Fem Front Patriòtic"\n↑ Avantprojecte de Constitució Catalana, Catalunya Lliure.\n↑ Digital, La Vanguardia. «Edición del viernes, 21 julio 1989, página 14 - Hemeroteca - La Vanguardia». hemeroteca.lavanguardia.com. [Consulta: 4 desembre 2016].\n↑ «1991. Reforçant Esquerra. Terra Lliure abraça la via democràtica.». Fundació Josep Irla, Abril 2016.\nEspot electoral de Catalunya Lliure\nObtingut de «https://ca.wikipedia.org/w/index.php?title=Catalunya_Lliure&oldid=23863463»


Maria Zambrano - cosir i repuntejar\n27 de febrero de 2009 0 Cristina Junyent Mirar el món Todos los posts\nAhir dijous 26 de febrer, a la Biblioteca Joan Miró i dins el cicle Exilis de les biblioteques de Barcelona, vaig sentir Maria Zambrano i l’exili com a distanciament filosòfic, recull i reflexions d’Antoni Clapés, poeta, editor, traductor i crític.\nEns va parlar de la vida i l’obra de Maria Zambrano. Nascuda a Vélez-Málaga, filla de mestres, d’adolescent va aprofitar una tuberculosi, que la va mantenir enllitada un any, per llegir els clàssics de la filosofia.\nMés endavant, es va matricular a la universitat per fer la carrera; única dona. Va ser alumna d’Ortega y Gasset i Xavier Zubiri. Ja, en la República, va tenir una visió optimista de l’Espanya que hagués pogut estar i no va ser: «La República se adelantó a su tiempo y por ello tuvo, necesariamente, que fracasar.»\nEn el camí de l’exili va trobar Antonio Machado, que havia estat amic de Blas Zambrano, pare de María. Don Antonio caminava repenjant-se en sa mare. Quan María li va oferir de pujar al cotxe, Machado va respondre que «quería cruzar la frontera junto a los vencidos», i van creuar la frontera caminant junts. Machado morí un mes més tard, a Cotlliure; sa mare, tres dies més tard.\nPerò, la desesperació i l’inici del veritable exili de quaranta anys va començar quan, en caure dues dictadures feixistes a Europa, els republicans es van adonar que a la comunitat internacional l’interessava de mantenir-ne una.\nEntretant, les estades a Cuba, Mèxic, Puerto Rico. París, Roma, Ginebra. Viure amb sa germana, que va romandre per sempre més descarnada desprès de la detenció i tortura a mans dels nazis a París, i per la desaparició consegüent del cunyat lliurat a les, diguem-ne, autoritats franquistes i afusellat.\nEl pensament filosòfic de María explicat sota el prisma de les imatges poètiques, la filosofia des de la raó poètica. Una obra suggerent que ara no es pot trobar. Les persones que la van ajudar a publicar-la, a viure, a sobreviure. La influència de l’exili, de la història, en el desconeixement de l’obra de María Zambrano. Corprenedor.


Defensor de la ciutadania - Marratxí.es\nAssociacions / clubs / entitats\nDefensor de la ciutadania\nEscola de Ceràmica\nActivitats dels Casals de veïnats\nCARTELLS DE PROPAGANDA ELECTORAL\nCertificats de Residència\nInstitut de la Comunicació de Marratxí (ICOM)\nBatlia, Urbanisme i Habitatge\nComunicació, Contractació, Joventut, Economia, Hisenda i Especial de Comptes\nCultura, Esports, Fires i Festes, i Patrimoni\nDefensor del ciutadà i Transparència\nMedi Ambient i Agricultura, Gent Gran, Mobilitat, Transport, Neteja i Manteniment\nInterior i Personal\nOcupació, Formació, Treball, Salut i Consum\nPromoció econòmica, Comerç, Empresa, Indústria i Turisme\nSeguretat ciutadana, Participació ciutadana i Agenda Local 21\nServeis socials i Educació\nVies i obres i Serveis funeraris\nContacte amb l’Ajuntament\nContacta amb el batle\n> Defensor de la ciutadania\nPresentació del Defensor\nPer acord unánime dels grups amb representació municipal, Eusèbia Rayó Ferrer va ser nomenada i va prendre possessió com a Defensora de la Ciutadania de Marratxí al ple d’agost de 2018.\nEl Reglament del Defensor o Sindic de Greuges de Marratxí, que es va introduïr al municipi a finals de 2017, regula i desenvolupa l’àmbit d’actuació i les funcions del DCM. Del mateix es desprèn com a objectiu principal ser canal de diàleg, estudi i seguiment dels problemas i inquietuds que viuen els ciutadans i ciutadanes de Marratxí davant l’Administració municipal\nPerò més enllà d’aquest Reglament el Defensor vol ser un element de suport i orientació per els ciutadans i també contribuir a la millora de l´administració local; fent propostes i recomanacions que afavoreixin les condicions de la qualitat de vida de la població i fent-les arribar a les àrees, organismes i entitats municipals corresponents. Tota aquesta tasca ens permetrà obtenir una auditoria externa dels processos administratius i de la gestió municipal.\nAmb l’agraïment al suport, de tota la Corporació, dels funcionaris i de totes les àrees de gestió municipal i amb la confiança dipositada pels ciutadans i ciutadanes de Marratxí, emprenc amb la major il·lusió i compromís aquesta tasca de representació ciutadana.\nQué és el DCM\nEl Defensor de la Ciutadania de Marratxí és una Institució Municipal independent i autónoma a l’acció de la gestió municipal amb l’objectiu i l’esperit de defensar i salvaguardar les llibertats i drets fonamentals dels ciutadans i ciutadanes, en qüestions relatives als serveis prestats per l’Ajuntament de Marratxí a través de les seves árees.\nEl Defensor de la Ciutadania pot intervenir bé per sol·licitud dels ciutadans i ciutadanes També pot intervenir per iniciativa pròpia, o d´ofici, quan entengui que l’administració municipal pot produir directa o indirectament una vulneració dels drets de la ciutadania.\nEl Defensor dur a terme les funcions de representació, investigant i resolent els expedients iniciats i les queixes formulades.\nQui pot dirigir-se al DCM\nQualsevol persona física o jurídica que demostri un interés legítim relatiu a l’objecte de la queixa, respecte a l’Administració Municipal podrá adreçar-la al Defensor, (tot i que no estigui empadronat al municipi, així com no serà cap impediment la nacionalitat, la residència, la minoria d’edat, la incapacitat legal, ni l’internament en un centre penitenciari o de reclusió) per sol.licitar la seva intervenció, sense restricció de cap mena, amb l´única excepció d’aquelles persones amb dependència funcionarial o laboral de l’administració municipal o dels organismes dependents, en aquelles qüestions relatives a l´àmbit de les relacions laborals o de servei.\nTotes les actuacions del Defensor són gratüites per a la persona interessada.\nLes decisions i les resolucions no podrán ser objecte de recurs de cap mena, sens perjudici dels recursos administratius o jurisdiccionals que procedeixen contra l’acte, la resolució o l’actuació que hagi motivat la queixa i la seva intervenció.\nQuan no intervé el DCM\nEl Defensor de la Ciutadania no pot intervenir quan les reclamacions es relacionen a l’àmbit d’actuació de competències de l’Ombudsman europeu, el defensor/a del Poble o el síndic de greuges de les Illes Balears; en aquests casos s´han de trametre a aquests.\nIgualment, tampoc intervendrà sobre qüestions que són conegudes pels jutjats o tribunals de justicia i si la intervenció dels tribunals o jutjats es produeix quan el Defensor de la Ciutadania hagués iniciat les seves actuacions, aquest haurà de suspendre els tràmits que hagi pogut començar.\nTampoc pot intervenir quan es manifesta mala fe o ús abusiu del procediment, amb l’interès de pertorbar l’administració i quan no s’aprecia interès legítim o no s’indica la persona interessada.\nCom tramitar les queixes i suggeriments\nS’han de presentar per escrit o verbalment. En tot cas haurà de quedar constància del nom i llinatges, el DNI i el domicili de la persona interessada, telèfon i e-mail si es dóna el cas, així com la seva firma.\nLes queixes han d’acompanyar-se amb els documents i els mitjans de prova que les fonamentin i que s’estimin adients per acreditar-les.\nLes queixes es poden lliurar en persona a les unitats de registre municipals, o per correu electrònic dcm@marratxi.es\nNo es poden presentar queixes de les quals hagi transcorregut un any des que la persona afectada va tenir coneixement de la conducta o dels fets susceptibles de motivar una queixa. No obstant això, quan l’inici de les actuacions és d’ofici no existeix cap termini.\nCom contactar amb el Defensor\nLes persones que desitgin presentar les seves queixes verbalment i presencialment poden dirigir-se als llocs i horaris establerts d’atenció del Defensor de la Ciutadania de Marratxí:\nCarrer de n’Olessa, 66\n- dimarts 10 a 12h\nAvinguda Antoni Maura, 56\nEdifici Erika, planta baixa\n- dijous 17 a 19h\nReglament del DCM i legislació\nReglament del Defensor de la Ciutadania\nEstatut d’Autonomia de les Illes Balears\nMemòria activitat defensora ciutadania any 2018.pdf\nGuia protección Datos para el Ciudadano (AGPD).pdf\nConsulta l'avís legal


Palamós crea la campanya 'Al mercat, zero plàstic' per sensibilitzar la cultura del peix\nINTERVÉ: Miquel Ferres, Pescador i Xavier Lloveras, Regidor de Medi Ambient de Palamós\nPalamós opta per impulsar iniciatives per intentar conscienciar a la ciutadania de la problemàtica ambiental que ocasiona l'ús dels plàstics. La campanya "Al mercat, zero plàstic" va iniciar el passat dissabte 14 i s'ha tornat a repetir aquest cap de setmana.\nLes àrees de promoció econòmica i Medi Ambiental de l'Ajuntament de Palamós són les encarregades de desenvolupar i portar a terme aquesta iniciativa que principalment només era una idea. La col·laboració de la cooperativa palamosina La Mar de Dones també ha sigut essencial.\nEl projecte es basa a ubicar una carpa a l'accés del Mercat Municipal de Palamós i que serveixi com a punt informatiu per a educar, informar i sensibilitzar a la ciutadania en els valors que representa la cultura del peix.\nAquesta campanya també compta amb l'explicació de primera mà de dos pescadors palamosins sobre l'impacte dels plàstics al mar.\nA través de la campanya i la carpa informativa s'ofereixen kits de reciclatge incloent bosses per a diferents utilitats, cubells per les deixalles orgàniques, així com bosses reutilitzables. De la mateixa manera també es fan recomanacions com l'ajuda que suposa portar una bossa de tela de casa en comptes d'agafar una de plàstic cada dia.\nEn definitiva, Palamós segueix apostant per l'aportació de nous projectes i noves iniciatives que ajudin a la sostenibilitat del municipi i els seus habitants.


Els joves tornen a ser protagonistes a la Festa Major de Rubí - Ajuntament de Rubí\nEls joves tornen a ser protagonistes a la Festa Major de Rubí\nEls joves tornen a ser protagonistes a la Festa Major de Rubí El programa d’activitats inclou diverses propostes juvenils, com ara una nova edició del Barrakuda Festival o un torneig de Mario Kart per a WII https://www.rubi.cat/ca/actualitat/noticies/els-joves-tornen-a-ser-protagonistes-a-la-festa-major-de-rubi https://www.rubi.cat/ca/actualitat/noticies/els-joves-tornen-a-ser-protagonistes-a-la-festa-major-de-rubi/@@images/image/preview\nEl programa d’activitats inclou diverses propostes juvenils, com ara una nova edició del Barrakuda Festival o un torneig de Mario Kart per a WII\nLa nit de divendres, l’Escardívol es tornarà a omplir de música local gràcies al Barrakuda Festival (foto: Localpres)\nEnguany, els joves de Rubí podran tornar a gaudir de tot un seguit d’activitats de Festa Major pensades especialment per a ells. Entre les propostes més destacades hi ha una nova edició del Barrakuda Festival ─amb les actuacions de tres formacions locals i d’un grup convidat─, Improvisacions teatrals, les versions del Tastet d’estiu (la cançó de l’estiu) i un torneig de Mario Kart per a WII.\nEl divendres 26 de juny, el Barrakuda Festival farà pujar dalt de l’escenari de l’Escardívol quatre grups, tres dels quals són rubinencs: Seis pájaros de un tiro i SOAK in BLEACH, que actuaran a les 23.30 h, i The Gramophone Allstars ─el grup convidat─ i M.A.D., que ho faran a la 01.30 h. AMR, Associació de Músics de Rubí col·labora amb l’Ajuntament a l’hora d’organitzar aquest festival, que té la voluntat d’oferir un aparador als músics rubinencs durant la Festa Major. Des de fa tres anys, el festival s’organitza a l’Escardívol en comptes de fer-se a l’Escola Pau Casals. Aquest canvi d’ubicació respon a la voluntat de tractar els artistes de la ciutat com a músics de primer nivell, fent-los tocar al mateix escenari on es duen a terme els concerts de Festa Major.\nSeis pájaros de un tiro és una formació rubinenca que va néixer el 2008 en format acústic i que, amb el pas del temps, ha anat incorporant nous músics de diversos estils amb la intenció d'aportar altres punts de vista al projecte. El grup, que barreja el jazz, la bossa nova, el reggae i el pop, va participar al concurs aRubitown l’any 2013, organitzat per l’Espai Jove Torre Bassas. L’any 2010 van autoeditar el disc Donde pasan nadas.\nSOAK in BLEACH és una altra de les formacions que actuaran al Barrakuda Festival. La majoria dels seus membres ja havien compartit projecte abans de la creació del grup, l’any 2013. Gràcies a un anunci a Internet van trobar el cantant, que va posar veu i lletra a les versions instrumentals que havien fet fins aleshores. Posteriorment també van incorporar un teclista. SOAK in BLEACH interpreten rock britànic amb influències del so Seattle de principis dels 90.\nM.A.D., integrat per tres joves rubinencs, és un grup de música electrònica nascut l’any 2014. La seva música es caracteritza per beure de diferents estils com el funk, el techno, el rock simfònic i el house, donant a la banda un caràcter eclèctic però amb una identitat pròpia. Les seves actuacions van acompanyades de diverses projeccions.\nEn aquesta edició, el grup convidat és The Gramophone Allstars, que ha publicat el seu quart disc, Jazzmaica. En aquest àlbum, la banda busca el punt de trobada entre la música afroamericana dels seixanta i els ritmes jamaicans. El grup, ampliat ara fins al format de big band, reinterpreta temes clàssics de Sam Cooke, Stevie Wonder o Ray Charles al costat d’altres referents potser menys reivindicats com The Winstons, Jackson Sisters o Smokey Robinson.\nTorneig de Mario Kart i altres propostes\nA banda del Barrakuda Festival, la Festa Major incorpora altres activitats juvenils. Per primera vegada, l’Ajuntament ha organitzat un torneig de Mario Kart el dissabte 27 de juny, amb la col·laboració de Ràdio Rubí i el Col·lectiu 1upTeam. Aquest grup, integrat per diversos joves aficionats als videojocs, dinamitzarà el torneig i realitzarà el seu programa, que s’emet a l’emissora municipal, en directe des de l’Espai Jove Torre Bassas. Els participants al torneig, que se celebrarà entre les 18 h i les 20 h, podran competir en xarxa en la versió d’aquest popular joc per a WII. El guanyador rebrà una videocàmera esportiva submergible.\nEl mateix dissabte, l’Ateneu Municipal acollirà les Improvisacions teatrals d’Escena 13. A partir de les 23 h, aquest grup rubinenc, que ha col·laborat amb l’Ajuntament en diferents ocasions ─Dia de la dona, Dia sense tabac, etc─ interpretarà diverses escenes amb la improvisació com a eix principal.\nDiumenge, de 20 h a 22 h, tindrà lloc el Tastet d’estiu (la cançó de l’estiu) a la plaça d’Anselm Clavé. Per tercer any consecutiu, l’Ajuntament i AMR, Associació de Músics de Rubí organitzen aquesta activitat, que pretén fer passar una bona estona als assistents amb versions de cançons de l’estiu de tots els temps, interpretades per músics rubinencs.\nPer últim, durant tota la Festa Major s’organitza l’activitat Killer de la pastanaga, amb la col·laboració de CAJ El Rusk. Es tracta d’una original activitat transversal que consistirà en trobar qui porta la pastanaga i caçar-lo. Les inscripcions per a participar en aquesta activitat s’han de realitzar al local de Molí 21.


Inici > Actualitat > Notícies > La Molina, seu del 38è Derby Internacional Ciutadans ALWC\nTags: derby internacional ciutadans, derby ciutadans alwc, competicions internacionals a la molina, competicions d'esquí la molina\nLa cita tindrà lloc els dies 9 i 10 de febrer i serà puntuable per a la Copa d’Espanya CIT (Ciutadans) d’esquí alpí en les modalitats d’eslàlom i gegant. Aquesta competició busca incentivar els joves esquiadors perquè segueixin vinculats al món de l’esport el màxim de temps possible.\nLa Molina mostra una vegada més la seva aposta pel foment dels esports d’hivern i les competicions d’alt nivell. El cap de setmana del 9 i 10 de febrer, acollirà, un any més, el ja tradicional Derby Internacional Ciudadans ALWC, que enguany arriba a la seva 38a edició. Es tracta d’una de les carreres més antigues del calendari europeu per a aquesta categoria.\nLa prova, a més, coincideix amb la segona etapa de la Copa d’Espanya CIT (Ciutadans) d’esquí alpí, tant per a la categoria masculina com femenina. Per tant, la cursa serà puntuable per a totes dues competicions: la prova CIT i la competició Arnold Lunn World Cup (ALWC).\nLa competició es disputarà a l’estadi Solell de La Molina, a les 9.00 h amb el reconeixement de pistes i a les 10.00 h amb la sortida del primer corredor. Dissabte tindrà lloc la prova de gegant i diumenge, d’eslàlom.\nAl llarg de la seva història, La Molina ha albergat fins a 9 proves de la Copa d’Espanya CIT, prova que va néixer amb l’objectiu de promoure aquesta categoria formada per esportistes júnior i sènior que no formen part dels Equips Nacionals o Centres de Tecnificació reconeguts pel Consejo Superior de Deportes (CSD). En aquest sentit, doncs, es pretèn incentivar els joves esportistes perquè continuin vinculats als esports d’hivern durant el màxim temps possible.


Vull tocar un instrument! ⋆ Socpetit.cat\nNo hi ha una edat concreta perquè un nen/a aprengui a tocar un instrument, però és a partir dels 5 o 6 anys quan s’aconsella començar a acostar-los a la música perquè l’escoltin i puguin seguir el ritme, i després dels 7, quan es considera pels experts el moment ideal, perquè ja són capaços d’entendre el funcionament de les notes musicals i tenen la suficient força per a prémer les tecles o tocar les cordes dels instruments. Tot i això, sumat al fet que és una edat en la qual ja poden mantenir la concentració durant més temps.\nAbans d’aquesta edat, i atès que la psicomotricitat és més limitada, si ho desitgem podem iniciar-los amb instruments més senzills com la flauta, el tambor o el xilòfon.\nNo obstant això, s’ha de tenir molt en compte que prèviament a l’elecció d’un instrument, és necessari que el nen/a posseeixi coneixements generals de música. I una vegada els tingui, que sigui ell mateix qui decideixi què vol tocar, perquè només així estarà motivat i tindrà més estímuls en l’aprenentatge. El professor podrà això sí, orientar-nos en funció de l’habilitat del petit i de les seves característiques personals, i sobretot, adaptar el mètode al nen i no a l’inrevés.\nEls beneficis que aporta la música als nens són múltiples:\nMillora la concentració i l’atenció\nS’aprèn a controlar els ritmes\nEs posen en marxa diferents àrees cerebrals al mateix temps, perquè obliga a fixar la vista en les partitures, sentir els sons, coordinar braços, mans i dits o fins i tot llavis (en el cas dels instruments de vent) o els peus (en el cas de la bateria).\nPotència la memòria (perquè cal tractar de recordar el significat de les notes i les seves posicions i acords).


Detinguts 4 conductors per haver superat la taxa d'alcoholèmia | Diari de Tarragona\nDetinguts 4 conductors per haver superat la taxa d'alcoholèmia\nAgents dels Mossos d'Esquadra van detenir el 30 de maig 4 persones, 3 homes i 1 dona, de nacionalitat espanyola i letona, que conduïen sota els efectes de l'alcohol\n06/06/2015 09:21 | Actualizado a 22/05/2017 20:05\nUn dels detinguts de nacionalitat letona conduïa un camió amb una taxa d´alcoholèmia d´1,36 mg/l. Foto: DT\nLa primera actuació es va realitzar a les 01.30 de la matinada a la carretera T-750, a la Pobla de Mafumet, quan es va detectar un vehicle que feia ziga-zagues per l’autovia A-27. Dues dotacions policials van aturar el vehicle i van comprovar que la conductora presentava símptomes evidents de trobar-se sota l’efecte de begudes alcohòliques. En sotmetre’s a la prova d’alcoholèmia va donar una taxa d’1,10 mg/l.\nA més, la conductora, veïna de Tarragona, tenia tres suspensions judicials vigents del permís de conduir, dos de vuit mesos i una tercera d’1 any i 1 dia. Per aquest motiu també se li va imputar un delicte de trencament de condemna.\nLa segona detenció es va realitzar a les 03.00 hores del mateix dia 30 de maig al quilòmetre 1,7 de la carretera C-14, a Salou. En aquest cas, una dotació de trànsit va aturar un vehicle de 3a categoria el qual, segons uns testimonis, anava fent ziga-zagues per l’autovia A-7.\nLa tercera actuació es va produir a les 13 hores a Tarragona, quan un vehicle va fer cas omís d’una ordre d’aturar-se per part d’una dotació de trànsit i es va donar a la fugida. Després d’un seguiment, el vehicle aturat a la N-340. El conductor, un veí de Tarragona de nacionalitat espanyola, va donar una taxa d’alcoholèmia de 0,64 mg/l i positiu en drogues (cocaïna i THC).\nL’última detenció es va produir a Vespella de Gaià. Arran d’un accident de trànsit lleu, un dels conductors, que presentava símptomes evidents de trobar-se sota els efectes de l’alcohol, es va negar a identificar-se i a sotmetre’s a la prova d’alcoholèmia. Finalment, va quedar detingut per un delicte de desobediència als agents, negativa a practicar les proves requerides, un delicte de danys i conducció temerària. Els detinguts van passar a disposició judicial.


Ciutat equitativa i pròspera | Barcelona en Comú\nCiutat equitativa i pròspera\nDescarrega el Diari 365DiesEnComú\nBarcelona té prou recursos perquè més gent hi visqui dignament, però calia posar en marxa polítiques redistributives i predistributives i activar una economia sostenible (social i solidària) que garantís els drets laborals i, en últim terme, també la cohesió social. Fa un any que hem arribat al govern i hem començat a treballar en aquesta línia, perquè Barcelona sigui la ciutat pròspera que volem, al servei dels seus veïns i veïnes.\nEn el model fiscal Barcelona, hi contribueix més qui més té. Això permet ajudar les famílies amb menys recursos.\nPoc després d’accedir al govern vam aturar la pujada lineal del 10% de l’IBI per a tothom.\nAmb les ordenances fiscals, hem congelat l’IBI al 98% de la població, i hem augmentat les bonificacions previstes per la llei.\nEls pressupostos del 2016 ens permetran destinar els 3,5 milions d’euros que recaptarem pujant l’IBI a qui més té per ajudar les famílies amb menor renda.\nEn aquest any hem volgut demostrar que hi ha una política pressupostària alternativa a l’austeritat.\nEl 2015 hem impulsat una modificació pressupostària per destinar 100 milions d’euros a polítiques socials.\nHem reduït en 138 milions d’euros l’endeutament del Consistori, fins a assolir el nivell més baix d’endeutament en dècades.\nHem guanyat independència dels bancs i ens hem estalviat -ja aquest any 2016-, 10 milions d’euros en interessos que podrem destinar a serveis per a la ciutadania.\nTambé hem començat a impulsar una transformació del model socioeconòmic de Barcelona, per avançar cap a formes de produir i consumir més sostenibles i que estiguin al servei del benestar de la gent.\nHem engegat mesures per avançar cap a una Barcelona amb una economia plural, amb un sector públic fort que lideri la transició del sector privat cap a un major retorn social i ambiental, i que impulsi el sector de l’economia cooperativa, social i solidària.\nHem creat el comissionat d’Economia Cooperativa, Social i Solidària, que ja ha engegat un pla de xoc per donar suport a projectes pilot d’aquest àmbit en diversos barris de Barcelona.\nUna altra eina molt important que l’Ajuntament té al seu abast per impulsar la transformació socioeconòmica de Barcelona és la contractació i la compra de béns i serveis.\nHem començat a impulsar una contractació i compra pública amb clàusules socials, laborals i mediambientals ambicioses, que potenciïn les petites i mitjanes empreses i les iniciatives cooperatives, i que promoguin una activitat més responsable del sector privat.\nLa creació d’ocupació és una prioritat del govern, però no a qualsevol preu.\nHem reorientat Barcelona Activa, l’agència de desenvolupament econòmic local per donar més pes als plans d’ocupació per a persones aturades de llarga durada.\nHem reservat places per a persones majors de 40 i menors de 30.\nHem augmentat la partida pressupostària.\nLa política socioeconòmica en una ciutat com Barcelona ha de parar una atenció especial al comerç, perquè aquest sector genera una part molt important de la riquesa i dels llocs de treball a la ciutat.\nHem posat en marxa un pla de xoc per ajudar el comerç de proximitat als barris més colpejats per la crisi.\nHem assolit un consens amb tots els actors del sector per acordar uns nous horaris comercials que redueixen l’obertura en festius.\nSobre la Llei Montoro i el Mobile\nL’austeritat imposada per normes com la Llei de racionalització i sostenibilitat de l’Administració local (LRSAL) ens forcen a ser imaginatius i buscar fórmules per recuperar la sobirania municipal també en clau de gestió de recursos. La modificació pressupostària i la declaració dels bombers, escoles bressol, tècnics en dret a l’habitatge, etc. com a serveis essencials, sense els quals la ciutat no pot tirar endavant, són dos exemples de les sortides que hem trobat. Aquestes mesures ens han servit per aprofitar uns diners que d’una altra manera s’haurien quedat al calaix, i també per crear ocupació de qualitat des de l’Ajuntament.\nEn aquest apartat sobre dificultats, també cal esmentar el Mobile World Congress. La darrera edició, el febrer passat, va ser un èxit en xifres objectives: augment d’un 6% de visites, rècord de 101.000 persones assistents. Ara bé, el repte era, i continua sent, garantir que esdeveniments com aquest beneficiïn el conjunt de la ciutadania, i hem d’admetre que encara queda camí per recórrer. Vam impulsar un estudi sobre la bretxa digital a la ciutat, que ens ha permès identificar quines mancances hi ha encara a l’hora de garantir un accés universal a les noves tecnologies. Hem d’enfortir els mecanismes per donar suport a les empreses d’economia social i solidària i als nous talents que hi ha en el sector, i també a les empreses que treballin amb programari lliure, per exemple.\nUn futur pròsper per Barcelona\nEn els propers tres anys de mandat, cal continuar transformant el model socioeconòmic de Barcelona, un projecte del qual ara posem les bases per recollir-ne els fruits a mitjà termini.\nCal un sector cooperatiu, social i solidari potent i amb voluntat de tenir un paper cada cop més important. I cal que aquelles empreses disposades a avançar cap a formes de produir més justes i sostenibles també s’hi impliquin. Per la nostra banda, seguirem apostant per noves formes de reconeixement i promoció d’una altra economia en què les protagonistes siguin les persones.\nI, tal com dèiem, el repte és aprofitar tot el capital que ja tenim, el coneixement que hi ha a la ciutat, i el fet que Barcelona és un referent també en el món de l’empresa i el talent per fer, entre tots, una ciutat més justa i pròspera.\nUna ciutat amb memòria que mira al món\nTambé hem volgut recuperar la Barcelona popular, democràtica, feminista, republicana i obrera amb futur. Barcelona és una ciutat rebel, que no s’entendria sense la forta petjada de tradicions com la feminista, la llibertària, l’obrera, la republicana o la democràtica, i estem orgullosos d’aquesta història.\nHem creat un comissionat de Programes de Memòria per garantir l’exercici de la memòria com un dret civil.\nBarcelona és una ciutat de pau i solidària amb el seu entorn, i ho ha de continuar sent. Per això hem començat a treballar en xarxes internacionals per posar a l’agenda global el dret a la ciutat, és a dir, el dret a transformar-se col·lectivament a través de transformar la ciutat.\nHem impulsat l’ambiciós pla per esdevenir una ciutat refugi.\nHem assolit l’objectiu de destinar el 0,7% de la despesa a polítiques de justícia global.


36a ASSEMBLEA DEL CONSELL | CEC Digital\nEl Consell Evangèlic de Catalunya ha celebrat la seva 36a Assemblea General Ordinària amb la participació dels delegats i delegades de les Esglésies i Entitats membres.\nEnguany l’Informe de Gestió ha remarcat el bon moment en el què es troba el Consell Evangèlic. Actualment el Consell ofereix a les Esglésies 28 Serveis dels qual 21 són Serveis Ministerials i 7 són Serveis Operatius que són gestionats des de l’Oficina Tècnica del mateix Consell.\nL’esmentat informe de Gestió va ser presentat, en molt bona mesura, pels Directors i Directores dels diferents Serveis que ja estan en funcionament.\nEn els pròxims números de l’Aportació Protestant s’anirà oferint un esquemàtic resum de quin són aquests serveis i quins són els germans i les germanes que tenen l’encàrrec de gestionar-los.


Locanda in Tuscany Luxury Resort Castiglione d'Orcia Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLocanda in Tuscany Luxury ResortPodere Moro Fiacchi 13, Castiglione d'Orcia, Castiglione d'Orcia, Itàlia, 53023 - Veure al mapaExcel·lent8,3Basada en23comentarisLocanda in Tuscany Luxury ResortVeure més fotos"Bed linen was fantastic and the staff especially Antonella...."PhillipUnited KingdomPiscinaVeure més fotosVeure totes les 40 fotosExcel·lent ubicació 9,3Veure al mapa9,3UbicacióParticularitats que li encantaranaire condicionatmini bar\nSobre l'allotjamentDescripcióDissenyat tant per oci com per negoci, The Harvest Moon està situat idealment a Castiglione D Orcia; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Castiglione d'Orcia. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Les seves instal.lacions de primera i una situació excelent fan de The Harvest Moon la base perfecta per a gaudir de la seva estada a Castiglione d'Orcia.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatcalefacciómini barassecador de cabellempolles d'aigua de cortesiatelèfonCaixa forta a l'habitacióescriptori Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Locanda in Tuscany Luxury Resort de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Ximo Puig pide a García Tejerina medidas "más contundentes" para solucionar el problema del agua\nPuig demana mesures “més contundents” per a solucionar el problema de l’aigua\nEn la reunió amb la ministra d'Agricultura, el cap del Consell ha destacat el "esforç" de regants i agricultors "per utilitzar de manera més eficient l'aigua".\nEl president de la Generalitat, Ximo Puig, ha traslladat aquest dimarts a la ministra d’Agricultura, Pesca, Alimentació i Medi ambient, Isabel García Tejerina, les demandes dels regants de la Comunitat Valenciana, i, especialment, de la província d’Alacant, davant la “greu” sequera que pateix el territori valencià i ha reivindicat l’adopció de mesures urgents i accions estructurals per a fer front a aquesta situació “extrema” del camp.\nDurant la seua trobada amb García Tejerina, en el qual ha estat acompanyat per la consellera d’Agricultura, Medi ambient, Canvi Climàtic i Desenvolupament Rural, Elena Cebrián, el president de la Generalitat ha reivindicat la urgència d’adoptar actuacions d’emergència que passen per un pla extraordinari que incloga una transvasament urgent des del Tajo i l’engegada de tots els recursos de la conca del Segura, sobretot, dels pous de sequera. “En una situació de crisi hem de donar una solució el més contundent possible”, ha subratllat el president.\nParalalemente, ha exposat la necessitat d’adoptar actuacions estructurals, i referent a açò ha reivindicat que el Pla Nacional de l’Aigua ha d’incorporar la veu dels regants valencians, especialment els de les zones més afectades per la sequera, com les comarques de la Vega Baixa, el Vinalopó i el conjunt de la província d’Alacant.\nAquestes mesures estructurals han de contemplar també la necessitat d’incrementar els recursos disponibles, a través d’un pla de reutilització d’aigües regenerades que hauria de plasmar-se en un conveni amb el ministeri i permetre que la Generalitat siga qui atorgue les concessions d’aigües regenerades; la utilització de tota la capacitat de les dessalinitzadores; la construcció d’embassaments de cua; un pla de desalobració i la moratòria en les tarifes de l’aigua del transvasament Tajo-Segura que el Govern d’Espanya va aprovar el passat mes de juny. Igualment, hauria de contemplar l’agilitació dels tràmits per a permetre que els ajuntaments netegen els barrancs.


No es tracta d'assessorament professional. El contingut dels articles i altres projectes és només amb finalitat informativa i no constitueix assessorament professional. Les nostres condicions d'ús\nTingueu en compte que sou legalment responsable de totes les vostres aportacions, edicions i reutilitzacions dels continguts de Wikimedia sota les lleis dels Estats Units d'Amèrica i altres lleis aplicables (que poden incloure les lleis del país on viviu o del país des d'on veieu o n'editeu el contingut). Això significa que és important que aneu amb compte en publicar contingut. A la llum d'aquesta responsabilitat, tenim algunes regles sobre el que no hi podeu publicar, la


Aquests són els aliments que mai pots donar al teu gat | Animalados\n28 novembre, 2019 /0 Comentaris:/in Consells i trucs /per Info Tinc un Gos\nLa correcta alimentació és una de les claus per al benestar dels gats. Per a molts veterinaris és realment preocupant observar com cada dia hi ha més pacients felins que presenten patologies d’orígens etiològics causats per una alimentació inadequada.\nPerquè els gats creixin sans cal proporcionar-los una alimentació equilibrada. Aquests animals són carnívors, els nutrients d’origen animal són indispensables en la seva dieta ja que el metabolisme dels felins requereix d’una gran quantitat de proteïnes i greixos procedents de la carn o de peix.\nPer tant, a diferència dels gossos i dels humans, els gats no són omnívors, de manera que hi ha certs aliments als que no estan acostumats a ingerir i que probablement no podran processar de forma adequada. Alhora, cal saber que el fetge d’aquests animals és molt menys efectiu en la funció d’eliminar toxines.\nT’oferim una llista d’aliments que mai has de donar al teu gat:\n• Llet: El sistema digestiu del gat, una vegada deslletat, comença a no tolerar la lactosa. La seva ingesta pot provocar-li diarrees i vòmits.\n• Ossos i espines: Les espines de peix i els ossos, sobretot els d’au, es trenquen fàcilment i això pot provocar ferides i obstruccions.\n• Ceba: Conté unes substàncies que eliminen els glòbuls vermells de la sang i provoquen anèmies hemolítiques.\n• Alvocat: Conté una elevada quantitat de greix, amb la qual cosa pot arribar a provocar tant pancreatitis com seriosos trastorns intestinals.\n• Cafeïna: Pot provocar seriosos problemes en el sistema nerviós i cardíac del gat, així com vòmits, diarrees i fins i tot la mort.\n• Panses i raïm: Poden arribar a provocar fallades renals.\n• Productes ensucrats: Són perjudicials per a la seva salut.\n• Fruita seca: Poden arribar a provocar fallades renals, vòmits, diarrees i problemes digestius en general.\n• Xocolata: És altament tòxica, conté teobromina, una substància molt perjudicial i molt difícil d’eliminar.\n• Carns salades i embotits: Massa quantitat de sal en el seu organisme podria provocar-li hipertensió i greus problemes sistèmics.\nFont: AMIC i redacció Animalados\nEtiquetes: alimentació, aliments prohibits, animalados, gats, menjar per a gats\nBarcelona guanya el primer judici penal a Espanya que condemna a una botiga... Recull un cadell del carrer i la condemnen per robatori


Deltebre reclama a Endesa pels talls de subministrament elèctric | Diari de Tarragona\n23/09/2021 10:40 | Actualizado a 23/09/2021 10:40\nOperaris realitzant millores a la xarxa elèctrica al delta de l’Ebre, en una imatge d’arxiu. foto: joan revillas\nL’Ajuntament de Deltebre ha denunciat un nou tall de llum patit al municipi del Delta el passat dilluns i ha presentat una reclamació a la companyia Endesa. El passat 20 de setembre el municipi i altres zones del Delta van patir un nou tall en el subministrament elèctric. En el cas de Deltebre va afectar a més de 1.800 veïns, comerços, restaurants i també equipaments municipals com el cas del Centre Esportiu del Delta.\nActualment s’estan executant i hi ha previstes inversions per a la millora i l’adequació de la xarxa a la zona. Des de l’Ajuntament se sol·licita que s’accelerin aquestes actuacions i es finalitzin el més aviat possible, per així prestar un millor servei a la ciutadania.\nEn relació amb l’aturada de dilluns, l’Ajuntament habilitarà un formulari per tal que les persones afectades puguin enviar la seva queixa a la companyia elèctrica. A la vegada, el propi Consistori també presentarà una reclamació oficial i instarà a la Generalitat a què que actuï per les deficiències en la prestació del servei.\nCal recordar que, al mes de maig, els ajuntaments de Deltebre, Camarles, l’Aldea, l’Ampolla, Sant Jaume i l’EMD dels Muntells ja van trametre una carta a Endesa reclamant millores a la xarxa elèctrica al delta de l’Ebre.\nSortida jove per celebrar Halloween a PortAventura\nReparen l’esvoranc provocat pels aiguats al passeig de les Cases


serveis - Cobertex\nEl recurs més valuós que té qualsevol empresa és el potencial humà. A Cobertex Girona SL potenciem i cuidem un equip molt professional, aportant-los formació i motivació.\nAmb la finalitat de promoure la seguretat i la salut dels treballadors mitjançant l’aplicació de mesures i el desenvolupament de les activitats necessàries per a la prevenció de riscos derivats del treball.\nLa filosofia de Cobertex Girona SL és oferir la solució més adequada a cada client i en cada situació, que és única i específica. Per aquest motiu, nosaltres dissenyem, construïm i instal · lem el nostre producte, per poder donar aquest servei Cobertex Girona SL està a l’avantguarda de les últimes novetats.


Els Salesians de Ciutadella apropen l’art amb la presència de la pintora Laura Benítez | CatalunyaReligió.cat\nEls Salesians de Ciutadella apropen l’art amb la presència de la pintora Laura Benítez\nPor Catalunya Religió. Mié, 08/02/2012\nLa pintora ha servit d'inspiració per a les obres que cada alumne ha creat per exposar el dia de Don Bosco\n(Calós) Un any més -amb aquest ja en són quatre- per aquestes dates a l’escola Sant Francesc de Sales de Ciutadella convidam un pintor amb la intenció d’apropar l’art i els artistes que ens envolten als fillets i les filletes.\nPrimer va ser Marc Jesús, després Josep Moncada, l’any passat Lluis Pons “James” i enguany s’ha escollit a na Laura Benítez i, com en els anys anteriors, el seu estil, la seva temàtica i la seva tècnica han servit d’inspiració per a les obres que cada alumne ha creat per exposar el dia de Sant Joan Bosco.\nLa idea d’aquesta activitat és tenir els artistes tant a prop que sigui possible satisfer totes les curiositats que els més petits es plantegin. Veure com pinten, fer-los preguntes sobre la seva trajectòria, escoltar les seves reflexions, saber el que més els agrada pintar, etc. El resultat final ésveure les creacions dels nostres alumnes en una exposició que, per cert, estarà oberta a tothom que la vulgui visitar.\nUna setmana abans de l’exposició, tots els cursos de Primària, de primer fins a sisè, van tenir la seva sessió amb la pintora durant el matí. Una de les coses que els va cridar més l’atenció és la tècnica que utilitza na Laura: la pintura damunt seda.\nVam poder observar com aquesta pintora, d’una forma senzilla i molt colorista, expressa sobre la seda paisatges de la nostra illa, animals, personatges imaginaris...i moltes coses més. Al llarg de dos matins van poder gaudir de la delicada senzillesa amb que na Laura va dur a terme la realització de dos quadres que fa poc ens ha fet arribar.\nTot el que ella ens va explicar va donar peu als fillets i filletes a dur a terme les seves pròpies produccions, que, per cert, van quedar precioses.Des de l’escola volem agrair-li el temps que ens ha dedicat i els quadres que ens ha regalat.\nFeu clic per veure les obres dels alumnes.\nPreparados para el momento #Invulnerables, con los empresarios de Manlleu\nEl secretario de la Fundación Escuela Cristiana, nuevo director general de... Josele Santiago: "Dios es un secundario cojonudo a las canciones"\nAbraçar els pobres Bartoli: la chica del coro en la Capilla Sixtina


Espaitec incorpora una nova empresa a l’UJI, Trebol Tree, especialitzada en màrqueting digital per al sector gastronòmic\nUJI Notícies Espaitec incorpora una nova empresa a l’UJI, Trebol Tree, especialitzada en màrqueting digital per al sector gastronòmic\nPlanifiquen el disseny i la gestió integral de tota la imatge pública de restaurants i hotels.\nCastelló és una ciutat xicoteta amb un gran potencial gastronòmic que, no obstant això, no es coneix en l’àmbit local ni nacional. Amb l'objectiu de canviar aquesta situació naix Trebol Tree, una agència de màrqueting digital especialitzada en el sector gastronòmic en l’àmbit nacional. Planifiquen el disseny i la gestió integral de tota la imatge pública de restaurants i hotels, des de la creació del contingut gràfic fins a la implementació d'estratègies comercials completes, passant per recorreguts virtuals, disseny gràfic i disseny web, entre altres serveis.\nDarrere d'aquesta iniciativa empresarial es troben tres joves de Castelló: Manuel Beltrán, diplomat en Ciències Empresarials per la Universitat Jaume I, és el responsable de l'àrea comercial. David García, tècnic en imatge, és el director creatiu del projecte; i Raúl Palacios, graduat en Arquitectura, s'encarrega de la direcció d'operacions. La seua vinculació a Espaitec respon a la necessitat de formar part d'un ecosistema d'emprenedors on nodrir-se d'altres companys i compartir experiències.\nTrebol Tree complirà el seu primer any d'activitat al febrer. Amb molt d'esforç i treball en equip, l'empresa ha aconseguit en aquest temps una representació molt gran a Castelló, amb la majoria de clients de la província. No obstant això, en la seua aposta pel creixement constant, la companyia té també representació a Barcelona i Madrid, on compta ja amb una cartera de clients i espera obrir oficina a curt termini. La seua idea actual és establir una seu de treball a Castelló des d'on es realitzen totes les gestions i es dirigisca, des d'Espaitec, un gran equip de professionals.\nEn aquest sentit, consideren que els programes de pràctiques i els seminaris que poden impartir a la Universitat Jaume I són la millor forma per a explicar a les noves generacions tota la seua història, els passos que han fet per a aconseguir el seu somni i fer-los partícips de la seua evolució. La Universitat de Castelló és l'espai idoni per a continuar creixent gràcies a la incorporació de nou talent a l'equip.\nVídeo de presentació de l'empresa: https://youtu.be/bao-wcswzs8\nPàgina web: https://treboltree.es/


Montse Pallarès - Sant Adrià de Besòs - 28/10/2010\n- A la plaça de la Vila\nAvui, el Partit Popular de Sant Adrià de Besòs ha engegat la precampanya electoral en un acte informatiu a la plaça de la Vila. A la mateixa plaça s’ha situat l’estand on s'ha repartit merchandising del partit, com globus, llapis i altres objectes, i pamflets electorals, a més de castanyes per grans i petits.\nLa campanya, sota el lema “Alicia 2010”, durarà tota la tarda, de 17h a 21h, i ha comptat amb la presència dels representants del Partit Popular de Sant Adrià i de la parlamentària a la cambra catalana, Eva García. L’acte promou la candidatura d’Alícia Sánchez-Camacho al PPC per les properes eleccions.\nL’espectacle “El so de l’esperit” del compositor i tenor Joan Martínez Colás s’estrena a Badalona.


Sunny's Guesthouse Dali Xina - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSunny's GuesthouseXiao Yi Bei Zhuang, Fengbei Parking Towards To Erhai Lake About 100 Meter, Dali, Dali, Xina, 671000 - Veure al mapaExcepcional9,4Basada en2comentarisSunny's GuesthouseVeure més fotosVeure més fotosVeure totes les 25 fotosMolt bona ubicació 7,5Veure al mapa7,5Ubicació\nSobre l'allotjamentDescripcióSunny's Guesthouse, ubicat a Dalizhen, Dali, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Sunny's Guesthouse asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de recepció 24 hores, express check-in/check-out, magatzem d'equipatge, instal.lacions de barbacoa, lloguer de cotxes. L'ambient de Sunny's Guesthouse es reflexa en cada habitació. servei de despertador, escriptori, insonorització, articles de tocador, plat de dutxa són només algunes de les comoditats a la vostra disposició. Les instal.lacions d'oci de l'hotel, que inclouen jardí estan dissenyades per escapar i relaxar-se. Les seves instal.lacions de primera i una situació excelent fan de Sunny's Guesthouse la base perfecta per a gaudir de la seva estada a Dali.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsarticles de tocadorescriptoriservei de despertadorassecador de cabellinsonorització empolles d'aigua de cortesiaplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que els clients presentin un carnet d'identitat o un passaport oficials i vigents a l'arribada. Comentaris recents de clients


L'alcalde de Balaguer, Jordi Ignasi Vidal, saludant als alumnes participants, i per videoconferència al promotor del programa #YouthCanDoIt2020, Danny Mola. Imatge del 13 de març del 2017. (Horitzontal)\nACN Balaguer.-Un total de 32 joves aturats de Balaguer, d'entre 19 i 30 anys, participen des d'aquest dilluns en el programa #YouthCanDoIt2020 de l'empresa californiana Kolau, fundada pel balaguerí ara establert a San Francisco Danny Mola, i que ha estat seleccionada per a ser soci estratègic de Google. Els participants, als quals no es demanava cap titulació especifica prèvia, hauran de dedicar 40 hores setmanals durant quatre mesos a aquest curs per poder aprendre programació informàtica amb l'objectiu de poder trobar feina a distància en empreses de Sillicon Valley, als Estats Units, o bé poder muntar la seva pròpia empresa de programació, ja que es tracta d'un sector amb moltes possibilitats laborals. Un cop acabats els quatre mesos de formació, els millors alumnes faran dos mesos pràctiques remunerades. El curs, que també es porta a terme en altres ciutats de l'Estat, Mèxic i els Estats Units, l'imparteixen enginyers de programació voluntaris i la formació es fa en català, castellà i anglès.


Live and let run: de desembre 2014\n29 de Novembre de 2014: 10.000 a la Fenexy Race de Vilanova\nDe sempre que la distància dels 10 quilòmetres no l'he sabut gestionar gens bé. De fet, de les 13 curses que he fet d'aquesta distància per asfalt en els darrers 10 anys, en ben poques he acabat tenint la sensació d'haver competit correctament. Possiblement la causa sigui que no l'he entrenada mai específicament, doncs sempre he considerat la Mitja Marató com la prova més atractiva per l'asfalt.\nDe totes formes la cursa d'aquest dissabte ha estat una mica especial. A l'igual que el darrer 10.000 al passeig de Vilanova (Maig del 2013), una forta ventada (aquest cop de llevant) ens ha perjudicat molt. Com si no en tinguéssim prou, tot el tram del Parc de Ribes Roges es trobava completament enfangat i ple de tolls immensos que s'havien de travessar per força. I finalment, la percepció de que el circuit era un pèl llarg, però això ja és un altre tema.\nTot això ha fet que la marca no estigués gens a prop del que potser esperava en un principi. De totes formes ja tenim una edat per saber que els cronòmetres no poden dictar les nostres sensacions o percepcions reals.\nEn definitiva he quedat molt satisfet des del punt de vista pràctic. Gran entrenament a un ritme molt acceptable provant de seguir corredors habituats i més rodats sobre la distància. Donades les circumstàncies que explicava abans també ha estat una experiència divertida amb un circuit ben remullat. A més, córrer a casa sempre fa que trobis molts coneguts i que t'animin abans, durant i després de la cursa.\nTolls a dojo al Parc de Ribes Roges. Foto de Xavi Mercadé.\nCinquena posició a la general i un temps de 35'31' per aquest 10.000, distància que ben segur trigaré a córrer.\nEtiquetas: 10.000 metres, Asfalt, Curses, Vilanova, XterraRun


Històries de frontera | Gavarres\nL’historiador Josep Clara constata el paper de la frontera com a refugi en èpoques conflictives i emigracions polítiques, però alhora com a espai per preparar moviments desestabilitzadors del sistema vigent. També la frontera com a territori privilegiat d’activitats clandestines i com a trampa per deixar-hi la vida. Com a lloc de control governatiu i militar, per garantir la defensa del territori davant d’enemics eventuals, i com a espai on els drets humans no són respectats. Com a escenari d’episodis de la vida econòmica, religiosa i social de les poblacions que s’hi assentaren. I l’autor tampoc no oblida el fet que, dins la frontera, no s’alcen només límits o murs territorials, sinó que marquen poder, dependència i subordinació entre les persones.\nquantitat de Històries de frontera\nTítol: Històries de frontera\nCol·lecció: El caliu de la memòria, 5\nAquest no és un llibre d’història, sinó d’històries, de relats de persones i situacions, de divulgació seriosa i formal, que aplega setanta narracions de caire històric sobre un mateix àmbit territorial de frontera, el dels Pirineus Orientals, de la Cerdanya a la mar Mediterrània.\nJosep Clara Resplandis (Girona, 1949) és professor titular d’història contemporània a la Universitat de Girona…


L’Ajuntament compra Sant Bernat Calbó després de l’intent fallit d’aixecar-hi un monestir | betevé Web\nL'Ajuntament comprarà l'església de Sant Bernat Calbó, al Poblenou. Un acord amb l'arquebisbat permetrà al consistori adquirir aquesta església per un preu de gairebé un milió d'euros. Fa anys que els veïns del barri, agrupats en la plataforma Salvem la Repla, demanen que es tiri a terra l'edifici per ampliar la plaça i poder-hi fer equipaments.\n"La plaça Bernat Calbó es mantindrà tal qual i es construirà un edifici nou, mantenint potser alguna part de l'edifici històric amb el solar. El que no farem serà enderrocar-lo tot i fer un espai obert, que seria desproporcionat."\nRAMÓN ALMOGUERA, portaveu de Salvem la Repla\n"El que desitjaríem és que l'enderroquessin al més aviat possible perquè creiem que és un perill per a la gent. Ens posarem a treballar i presentarem més d'un projecte que ha sigut aglutinat i ha sortit en assemblees i, a més a més, farem una assemblea per presenar tot això a la nostra gent."\nEl nou acord permetrà paralitzar el projecte que hi havia per convertir Sant Bernat Calbó en un monestir.\ndimecres 2 de desembre, 2015 , 10.17\nL’Ajuntament compra Sant Bernat Calbó després de l’intent fallit d’aixecar-hi un monestir\nL'Ajuntament ha acordat amb l'Arquebisbat la compra de l'església de Sant Bernat Calbó, al Poblenou, per gairebé un milió d'euros. El districte de Sant Martí descarta enderrocar-la tota i deixar l'espai obert, ja que creu que seria "desproporcionat". Els veïns feia temps que reclamaven convertir l'edifici, en molt mal estat, en un equipament per al barri, i s'havien oposat frontalment al fet que es convertís en un monestir, com s'havia projectat.\nFa anys que els veïns del barri, agrupats en la plataforma Salvem la Repla, s'oposaven als plans de l'Arquebisbat per fer un monestir a l'església de Sant Bernat Calbó, i demanaven la demolició de l'edifici, que es troba en un estat deficient, per ampliar la plaça i també aixecar-hi equipaments. Ara per fi veuen l'oportunitat per millorar aquesta zona del Poblenou, si bé el regidor de Sant Martí, Josep Maria Montaner, ja ha avisat que, a la plaça, "s'hi construirà un edifici nou, tot i que se'n mantindrà potser alguna part": "El que no farem és enderrocar-lo tot i fer un espai obert", ha dit Montaner, que creu que això "en certa manera trencaria amb la memòria contemporània de l'església i sobretot de la façana més representativa, amb l'escalinata i el pòrtic".\nEl portaveu de Salvem la Repla, Ramón Almoguera, apunta que es posaran a treballar per presentar més d'un projecte a l'Ajuntament i arribar a algun acord. Abans, però, convocaran una assemblea amb els veïns.\nArquebisbat de Barcelonael PoblenouJosep Maria Montaner


Striptease D'Histories: AVUI ES EL POST D'AQUELLS PETONS QUE .....\nAVUI ES EL POST D'AQUELLS PETONS QUE .....\nEra de nit ,feia calor, gairebé no se sentia cap brisa llavors et vaig recolza a sobre el cotxe , desinhibides les meves mans s'aferraven a les teves natges, l'estrenyien capa el meu cos perquè el teu sexe i el meu es trobessin a través dels pantalons i la teva faldilla, els teus pits estaven durs amb els mugrons durs fregant-se amb el meu cos mentre ens besàvem durant una bona estona amb els ulls tancats, la teva llengua explorant la meva boca, la meva inundant la teva.\nSaps encara ho recordo tot sovint..\nSempre hi han aquells petons que no s'obliden mai oi?\nSegur que tu recordes mes de un..\nAquest vídeo es de la lluna a Tàrrega entretinguda amb un glaço , es que feia calor, el volia posar al altre post i em vaig oblidar.\nLa nena ja a començat el curs , i els extra-escolars i varis, o sigui que jo amb els llibres al damunt, ens toca fer 2 de Eso, atletisme, musica, violi, teatre, deures a casa de companyes de clase. Ufff\nPublicat per Striper a 9/16/2009 07:04:00 p. m.\nHi ha petons que no s'obliden mai.\nN'hi ha de passionals que et fan veure les estrelles, i de dolços que quan els recordes et provoquen un somriure, però jo crec que tots tenen el seu punt màgic.\n16 de setembre de 2009 a les 20:24\nEls millors? els nous, els que encara no has descobert.\nNo sé pas que és pitjor, si anar per la muntanya amb una motxilla o començar curs ^^\n16 de setembre de 2009 a les 20:26\nLos mejores... los robados, los prohibidos...\n16 de setembre de 2009 a les 21:39\nAci a plogut, i tb era un bon dia per besarse bais la plutja sense mes. Un bes molt fort per a este dia.\n16 de setembre de 2009 a les 21:48\nNoi, si que és dur fer segon d'ESO! O potser és pitjor que sigui la teva filla la que fa segon d'Eso!\nEls petons, si que sempre n'hi ha d'inolblidables... però no només un...\n16 de setembre de 2009 a les 22:11\njo en recordo un - de petó - que tenia gust de nata i llimona. Fa taaaaaaaaaaant de teeeeeeeeeeeeemps! buf,buf...\n17 de setembre de 2009 a les 0:11\nAlgun que altre recordo, i fins hi tot recordo l'aroma i el gust.\nI encara ara quan passo per aquell recó hi penso.....mmmm\n17 de setembre de 2009 a les 1:38\nYo recordo un mmmmmm salat salat....\nescolta que maca la lluna amb el glasó, la meva kira es més bruta, sel fica dins i el musega i sel menja!!!\nAvui dia la canalla si que fa coses, sort dels que puguin donarli tot aixo als pekes!!!\n17 de setembre de 2009 a les 2:04\nEls petons... jo crec que son el millor aliment de l'ànima...\n17 de setembre de 2009 a les 7:43\nI petons que no oblidarem mai, que ens varen portar a un gran error, però que en el seu moment eren bons, molt bons.\n17 de setembre de 2009 a les 8:45\nUmmm... Quina descripció, d'aquests n'hi ha que no s'obliden!!!!\nI el millor de tot és recordar-los i reviure'ls en el record!!\n17 de setembre de 2009 a les 9:17\nSiii, jo també hi era a Tàrrega!! He de descarregar les ftos encara.. ja en penjaré :)))\nÉs el tercer any que hi anem i m'encanta!!!\n17 de setembre de 2009 a les 12:23\nNo saps com et comprenc: jo tinc extraescolars de tres! 2 flautes dolces i una de travessera, una guitarra (fer només un instrument es veu que no es prou), 2 piscines, 2 pintures, 1 informàtica, 1 cant coral, 2 llenguatges musicals i això només els nens. Però no sé per què em queixo si ho han mamat a casa (si no faig més coses és perquè realment el dia té només 24 hores) :)) Ah, i sí que recordo algun petó especial, i tant! però no serà que ho expliqui ;) Petons (normals i corrents, eh?)\n17 de setembre de 2009 a les 13:02\ncalen més petons. als posts, al metro, al súper, ... a tot arreu!\n17 de setembre de 2009 a les 13:43\nQue guapa la LLuna amb el glaçó!!!!\nHummmm! ja está de nou el Joan sensual!!\nI tant que recordes els petons mes dolços i sobre tot els que es donen amb els ulls tancatsss..!!!\nI amb una bona arrambadeta ni te cuento!!\n17 de setembre de 2009 a les 15:30\njeje, és un post molt simpàtic!! La lluna maquíssima amb el glaçó, i tu fas molta gràcia tot carregat amb la cara seriota jajajaja. I sí, hi ha petons que són inoblidables, uf!!\n17 de setembre de 2009 a les 17:04\nI la Lluna fent petonets al glaçó :)\nQuè dolços els petons amb algú estimat, encara que li hagis fent molts!\n17 de setembre de 2009 a les 19:28


Barcelona 2 OCT 2013 - 21:25\tCEST\nJosué Ullate, en un moment del Bolero del seu pare. raúl montes\nVíctor Ullate (Saragossa, 1947 ) desembarca al capdavant de la seva companyia, la Víctor Ullate Ballet, al Teatre Victòria de Barcelona, amb un programa que celebra els 25 anys de la seva fundació. Des del proper dimarts fins al diumenge 13 d’octubre, un dels grans del ballet espanyol presentarà quatre coreografies, dues de les quals, Bolero i Après toi, són el particular homenatge d’Ullate a Maurice Béjart. Les altres dues peces del programa són Seguirinya i Tres. Ullate va ser un dels millors ballarins del Ballet del Segle XX de Béjart i va interpretar en nombroses ocasions el Bolero del genial creador, sens dubte una de les coreografies més impactants de l’univers bejartià.


Crim i art a Noruega - directa.cat\nCrim i art a Noruega\nEl realitzador noruec Benjamin Ree proposa a 'The painter and the thief' (film que avui s'estrena a diverses sales dels Països Catalans) una mena de 'trhiller' de no-ficció ambientat en el món de la creació artística i que és alhora una gran història d'amistat i reparació de ferides\nDues obres de la pintora txeca Barbora Kysilkova desapareixen d’una galeria d’art d’Oslo; tanmateix, les autoritats no triguen a capturar els responsables, que no recorden que se’n van fer dels quadres robats. La pintora establirà contacte amb un d’ells, Karl-Bertil Nordland, per a intentar esbrinar el parador de les pintures. No tindrà èxit, però fascinada per la personalitat del lladre, li demanarà permís per a fer-li un retrat. Nordland, encara que una mica suspicaç, finalment acceptarà la proposta. La relació sorgida d’aquesta sèrie de casualitats donarà pas a una amistat insòlita.\nAquest és el punt de partida del documental The Painter and the Thief (La pintora i el lladre) que s’estrena avui en sales de cinema als Països Catalans. Es tracta del segon llargmetratge signat pel director noruec Benjamin Ree, que el 2016 sorprenia amb la seva òpera prima: Carlsen, una exitosa proposta també de no-ficció centrada en la figura d’un jove geni dels escacs (que segurament estarà tenint un renovat interés gràcies al boom causat per una popular sèrie de Netflix).\nEl director juga amb el temps i el muntatge per amagar esdeveniments i escenes que utilitza a posteriori, en el moment adequat per a revelar les cartes amagades\nRee assegura que aquesta història va caure entre les seves mans per pura casualitat. De fet, planejava rodar un curtmetratge sobre l’alt percentatge de robatoris d’obres d’art que tenen lloc al país escandinau. I en comptes d’això, va entropessar amb una història molt més intrigant i genuïna, que li permetria indagar en els dolors i traumes d’aquestes dues personalitats tan dispars.\nPer una banda, tenim a Barbora Kysilkova, una jove artista amb problemes econòmics que va fugir del seu país d’origen a causa d’una relació tòxica i abusiva. Per altre costat, Karl-Bertil Nordland, un home drogodependent que a causa d’una sèrie de qüestionables decisions es troba en un dels moments més baixos de la seva vida. En resum, dues persones ferides amb un passat que intenten oblidar i deixar enrere.\nUn dels grans encerts de la pel·lícula radica en la seua estructura no lineal; recorda un poc una novel·la en la manera de presentar i focalitzar els diferents punts de vista dels personatges. El director juga amb el temps i el muntatge per amagar esdeveniments i escenes que utilitza a posteriori, en el moment adequat per a revelar les cartes amagades.\nRee va rodar el film al llarg de tres anys, i sembla que va aprofitar aquest període per a establir una confiança total amb les dos protagonistes\nRee va rodar aquest documental al llarg de tres anys, i sembla que va aprofitar aquest període per a establir una confiança total amb les dos protagonistes de la història. D’altra manera no s’entén l’aclaparadora intimitat aconseguida en algunes escenes. Potser per això l’espectadora no pot evitar preguntar-se per moments si el que està veient és una realitat bellament filmada o una ficció molt ben orquestrada.\nEl film, en definitiva, és una oda a l’amistat, a entendre la importància d’escoltar, perdonar i atorgar segones oportunitats. Una pel·lícula petita, d’emocions, de mirades, d’abraçades, on tot el pes emocional recau sobre dues persones trencades que, quan estan juntes, sembla que es poden tornar a guarir.\nDirecció: Benjamin Ree\nRepartiment: Barbora Kysilkova i Karl Bertil-Nordland\nMedieoperatørene VGTV, Tremolo Productions i Norwegian Film Institute\nart Benjamen Ree Documental The painter and the thief\n« Les persones amb diversitat funcional reclamen poder fer activitats de lleure com una eina terapèutica i essencial\nEl moviment pel dret a l’habitatge surt al carrer per plantar cara al Tribunal Constitucional »


Els socialistes de les Balears carreguen contra els populars per tirar-ne endavant una proposició de llei al Senat\nEl president del govern espanyol, Pedro Sánchez, durant un ple del Senat. Kiko Huesca/efe\nPalmaQui pensàs que el serial sobre el REB viuria un punt i a part amb la dotació del factor d’insularitat amb 183 milions d’euros als pressupostos del 2022 estava equivocat. Aquesta passa, que els integrants del PSIB han qualificat en tot moment d’“històrica”, no ha calmat els ànims ni de l’oposició ni dels socis, llevat de Podem, que atribueix la sensibilitat més gran de l’Estat amb les autonomies a la seva presència en el govern espanyol. Dit això, la reacció del PP no s’ha fet esperar: el seu portaveu al Senat, Javier Maroto, va anunciar fa una setmana a Palma que la primera iniciativa legislativa del PP a la Cambra Alta serà precisament la proposició de llei sobre la part fiscal del REB. Encara que els populars la varen registrar fa un any –el 22 de setembre del 2020–, han trobat que és precisament ara quan s’ha de lluitar perquè el règim fiscal de les Balears entri en vigor l’1 de gener del 2022.\nAixò implica que també s’haurà de votar el text alternatiu a la proposició de llei del PP que Esquerra Confederal, el grup del senador autonòmic de MÉS per Mallorca, Vicenç Vidal, va registrar en el Senat poc temps després, el 28 d’octubre del 2020. Ambdues iniciatives són gairebé un calc de l’avantprojecte de llei dels socialistes, amb algunes modificacions. Els dos textos eliminen la data de caducitat del règim fiscal –el 31 de desembre del 2026– que sí que incloïa l’avantprojecte, la tramitació del qual es va iniciar el febrer del 2019 i que des de llavors no ha fet cap passa endavant més. Populars i ecosobiranistes també proposen més deduccions per a les inversions en recerca, desenvolupament i innovació (R+D+I). D’altra banda, la proposició de Vidal inclou un IVA diferenciat per a les Illes i deduccions per a produccions cinematogràfiques. En resum, el PP considera que la seva iniciativa tindria un impacte de 265 milions d’euros, mentre que la de Vidal se’n va als 1.000 milions.\nEl posicionament del PSIB\nAra bé, la incògnita a resoldre en aquesta equació és saber què farà el PSOE i, més concretament, què votaran els senadors del PSIB –Cosme Bonet, Susanna Moll i Patricia Abascal. Perquè estan entre l’espasa i la paret. Si voten que sí a la presa en consideració d’alguna de les proposicions de llei, començarà la tramitació de la part fiscal del REB, una tasca que el govern espanyol no tenia a la llista de prioritats més urgents. De fet, quan la ministra d’Hisenda, Maria Jesús Montero, va venir a Mallorca a final de setembre per donar el sus al factor d’insularitat, va deixar clar que queda la resta de la legislatura per treballar en el règim fiscal.\nEls populars xifren l'impacte de la seva iniciativa en 265 milions d'euros i els ecosobiranistes calculen el seu en 1.000 milions\nPerò votar-hi en contra tampoc no és una bona opció per als socialistes, que d’aquesta manera rebutjarien bona part de l’avantprojecte de llei que el mateix Govern va negociar i haurien de fer front a les acusacions d’anar en contra dels interessos de les Balears.\n“Em sembla una manera molt lletja de plantejar el tema, perquè volen imposar des de Madrid un esborrany sense que el Govern hi pugui participar”, diu el senador del PSIB Cosme Bonet, qui no menciona que aquest text va passar pel Consell de Ministres una vegada es va negociar amb l’anterior Executiu, amb Catalina Cladera com a consellera d’Hisenda. Bonet assegura que el PP “no té cap interès” a aprovar el règim fiscal amb una iniciativa que qualifica de “maniobra”, encara que, en el cas de Vidal, veu lògica aquesta jugada per part de MÉS, perquè es tracta d’un “partit sobiranista”, malgrat que sigui soci del Pacte.\nQuant al sentit del vot del PSOE, el senador mallorquí diu que s’analitzarà el text i parlaran “amb el govern d’Espanya i amb qui s’hagi de parlar”. “No ens han fet ni cap cridada per negociar”, continua Bonet, qui creu que els populars també intenten “afectar els pressupostos de l’Estat” amb aquesta iniciativa, que modificaria l’apartat d’ingressos dels comptes del govern espanyol. “Tot és postureig: volen posar en un compromís el PSOE i el Govern. Nosaltres volem el règim fiscal, però no així. Ells han preparat la màquina perquè hi votem en contra”, afegeix, sense aclarir què votaran en el cas del text alternatiu de MÉS. “El sentit del vot no depèn de mi. S’ha de parlar amb el partit i el Govern”, diu.\nPer la seva banda, el senador balear del PP José Vicente Marí Bossó espera “que no sigui massa complicat” tirar endavant la proposició de llei sobre el règim fiscal, perquè és “gairebé la mateixa que la del PSOE”. A més, Marí Bossó recorda que les Balears “són l’únic territori extrapeninsular que no té el seu règim fiscal”. D’altra banda, Vicenç Vidal subratlla que les dues proposicions de llei venen “d’agafar el que es va aprovar en elConsell de Ministres”. “El compromís de Pedro Sánchez era que el règim fiscal s’aprovaria tot d’una que començàs la legislatura, així que no hi ha excusa. Aquest document el va aprovar el PSOE”, continua Vidal, qui reclama que els socialistes donin suport al seu text alternatiu si no volen votar a favor de la proposició de llei del PP.\nREB Govern de les Illes Balears PP Més per Mallorca PSIB


X3 invertint 0 € en ADS: estudis de casos de màrqueting de contingut 2018 + Revisió\n[ESTUDI DE CAS] Tripliqueu els resultats del vostre negoci invertint ZERO: només contingut. - El testimoni d’Enrico Florentino (ImprendiPromotore)\nIntroducció a l '"èxit" abans de presentar els "estudis de cas de màrqueting de contingut 2018"\nComencem amb el més important de seguida.\nEnrico Florentino - fundador deEmpresari- és un ídol VERITAT a la seva indústria, a més de ser un líder.\nSabeu quan es diu que si el màrqueting es fa bé, la qualitat del producte esdevé irrellevant?\nBé, potser la regla és certa. Però no en aquest cas.\nAquí hi ha el producte.\nLa qualitat del servei es tracta amb detall. I és tangible.\nPer tant, si hi ha un factor per triar que hagi permès que l’Acadèmia d’Enrico Florentino sigui el que és (l’acadèmia líder des de tots els punts de vista en formació de màrqueting i negocis per al consultor financer), en aquest cas, segur que és que del servei.\nDit això, podem continuar.\nQuins factors d’èxit\nAbans de començar, intentem resumir el que ha permès a aquesta empresa créixer i aconseguir resultats tan sorprenents.\nAnem en ordre. Aquests són els que creiem que són els fonaments a la llum de tres anys d’estreta col·laboració:\nContingut de valor per a l'objectiu;\nCoherència i coherència;\nEstratègia de superació constant de la competència (en màrqueting);\nDesenvolupament al llarg del temps i manteniment de contingut MULTI-format i MULTI-canal.\nContingut de valor per a l'objectiu\nQuan parlem de "contingut valuós" sovint tenim una idea fumada del que significa en realitat aquest terme.\nla confusió és sovint la paraula "valor".\nÉs possible que hagueu sentit a dir "promotors de màrqueting de resposta directa" valor no significa res.\n“Un contingut s’ha de vendre! Només has de vendre, convertir! "\n"El contingut valuós no aporta diners a l'empresa!"\nEs tracta d’un gran malentès.\nNo deixeu que el màrqueting de la vostra empresa també s’agafi.\nVegeu, aquí a Writeless, que per valor entenem una cosa molt senzilla: digueu alguna cosa útil al vostre públic objectiu i us escoltaran.\nÉS CLAR. És un concepte molt diferent de la venda. Però els dos factors no són en cap cas hipoteques exclusives.\nTenir una estratègia de màrqueting de contingut dirigit a crear contingut valuós (per tant: valorat i apreciat pel vostre client objectiu) és extraordinari. Però fer això no vol dir que la vostra empresa no hagi de tenir embuts, sistemes de generació de clients potencials ni procediments de venda. Més aviat!\nEls que pensen en termes d’himnes sempre simplifiquen la realitat. Però la realitat és complexa i està formada per molts elements.\nNo hi ha cap "ingredient màgic".\nEn concret, Enrico Florentino cada SINGLE dia produïa contingut de tota mena. Molt útil per a l'objectiu.\nEsclata la pandèmia més gran del món? Des del primer dia de bloqueig, va fer una transmissió en directe al dia per donar suport a la situació específica dels assessors financers. Utilitzant l’etiqueta “#el consell no s’atura“;\nEs fan preguntes durant les emissions en directe a les xarxes socials que obren idees interessants? Cadascun d’ells es converteix en un tema per a un nou seminari web que s’utilitza com a generador de clients potencials i que posteriorment es transforma en un llibre frontal.\nEl directe va sortir especialment bé? Ha tingut èxit? Extraiem els aspectes destacats, les millors frases i els informem al perfil d’Instagram en forma de cometes o com a infografia;\nQuines són les principals objeccions que han rebut els venedors aquesta setmana? Bé! Aquesta serà la llista del nostre proper contingut.\nAixò significa "contingut de valor per a l'objectiu".\nHeu de poder conèixer el vostre client.\nNo ho sé a la demografia (per exemple, els meus clients són empresaris).\nPerò coneixent-lo en relació amb el vostre producte / servei:\nQuines són les seves preocupacions més importants?\nQuins són els vostres grans desitjos i aspiracions?\nQuan confieu? Quan aixeques el nas?\nI per fer-ho heu de ser un autèntic expert en el que feu.\nDe fet, el veritable expert en matèria de màrqueting no és tant el que coneix el seu producte / servei.\nAquest simple coneixement és limitat, sinó més aviat: què necessita el meu client? Un cop hàgiu descobert el que busquen, el màrqueting de contingut només serveix per a una cosa: DONAR-HO.\nCoherència i coherència\nAquí no hi ha cap truc.\nLa coherència, en el màrqueting de contingut, és realment l’ingredient que més paga.\nNo hi ha cap estratègia de màrqueting de contingut que tingui èxit i que COSTANZA no hagi recolzat en el seu funcionament.\nEnrico és d’aquelles persones que definitivament NO falten coherència.\nA cada canal.\nEn qualsevol format.\nPer a cada secció.\nQualsevol contingut que hagi començat Enrico Florentino.\nEncara és actiu, en la seva recurrència.\nÉs possible que us pregunteu si això no és una cosa difícilment sostenible.\nBé, si ho fes tot, absolutament sí.\nLa qüestió, però, és que només ha de fer front al que més li agrada fer. En aquest cas, està enregistrant els continguts parlats. Writeless s’encarrega de tota la resta.\nSuperació de l’estratègia de la competència\nNo ens detindrem molt en aquest concepte perquè és molt senzill i eficaç.\nTots volem ser "LÍDERS", però sovint el comportament i les accions que posem en pràctica no ho mostren a la pràctica.\nUn líder de mercat és realment un líder de mercat.\nUn líder del mercat gasta més en màrqueting que en competència.\nCreeu més contingut que la competència.\nÉs més visible que la competència.\nEls materials que crea són millors que la competència.\nEls vostres competidors envien correus electrònics periòdics simples als clients? Els envieu en paper.\nEls vostres competidors gasten X a Facebook? Gasta X + Y.\nEls vostres competidors tenen 4 canals entrants per trobar? Creeu 8!\nAixò mentalitat us permetrà mantenir-vos sempre 10 passos per davant dels vostres competidors.\nDesenvolupament al llarg del temps i manteniment de contingut MULTI-format i MULTI-canal\nGary Vee (conseller delegat de Vaynermedia) sempre diu:\n“El vostre màrqueting ha d’anar sempre a l’atenció dels vostres clients. Si l'atenció també és poc costosa en comparació amb el ROI, feu-ho tot. "\nDe fet, no hem de triar si volem que els nostres clients ens trobin mitjançant un podcast d’àudio, un vídeo de You Tube o un article en un bloc com aquest.\nDeixeu-ho escollir pels vostres clients.\nCom a empresa, el que heu de fer és simplement deixar totes les portes obertes.\nUN PORT = UN FORMAT DE COMUNICACIÓ.\nCom més formats tingueu, més portes poden venir a visitar-vos els vostres clients.\nEn concret, Enrico Florentino ho té tot:\nUn canal de Telegram amb píndoles d’estratègia;\nUna pàgina de facebook;\nUn grup de Facebook;\nUn canal d’Instagram\nCom ho segueix tot? Senzill: NO.\nS’ocupa de les llargues formes de contingut: com podcasts i entrevistes.\nWriteless, s'encarrega de transformar tots els continguts en els seus respectius subformats útils per a la nostra estratègia.\nUs esperem per a una DEMO del servei personalitzat a la vostra empresa.


Urbanisme dóna llum verda a la remodelació de l’entorn del Sindicat de Cervera – Comarques de Ponent\nUrbanisme dóna llum verda a la remodelació de l’entorn del Sindicat de Cervera\nUrbanisme ha donat llum verda a la modificació de normes subsidiàries de Cervera per a la remodelació de l’entorn de l’històric edifici del Sindicat. Es tracta d’una àrea d’actuació de 6.088 metres quadrats que permetran la construcció de 50 nous habitatges, el disseny d’una superfície comercial de més de 3.000 metres quadrats, 244 zones d’estacionament soterrat i 41 d’exteriors. El projecte es va presentar fa una dècada, el 2003, i des de llavors s’han concretat fins a 5 nous plantejaments sobre la base inicial, fins aconseguir la seva aprovació definitiva. El propietari Joan Balcells, no lamenta les contínues pròrrogues que ha vist el projecte ni tampoc que hagi hagut de cedir fins al 50% de la superfície. Així, ha cedit per a vials 1.964 m2, per a zones verdes 825 m2, per a terrenys per a edificacions públiques 344 m2. En total 3.093 m2. A més va haver de pagar també la urbanització de l’avinguda Cèsar Martinell amb un cost de 200.000 euros . No obstant això, per Balcells “ es produeix un greuge comparatiu, si tenim en compte que altres propietaris de zones comercials només han cedit el 10% dels terrenys, i en un cas (en referència als terrenys de la Cros) s’ha permès la edificació subterrània més enllà de la superfície construïda“ . Igualment, Balcells ha criticat que el consistori projecti aprovar el nou supermercat d’Esclat, en una zona il·legal.\nEntre les novetats del projecte, la comissió d’Urbanisme ha donat llum verda per primera vegada a Cervera a la construcció en aquests terrenys d’una dotzena de pisos socials amb el sistema d’habitatge dotacional públic, clau HD. El projecte permet la construcció d’habitatges amb planta baixa i tres pisos en tota la zona.


Filosofia - Allotjaments Inglada Via\nVolem millorar la qualitat de vida\nde persones majors de 65 anys.\nEspai destinat a persones que mantenen la seva autonomia personal, però als que oferim un seguit de serveis per fer la seva vida més còmoda i amb millors oportunitats de socialització al Penedès.\nEstem situats al centre de Vilafranca del Penedès, i per això es fa més fàcil l’accés a la vida comunitària, al comerç i a les activitats culturals.\nEls espais estan adaptats, no només sense barreres arquitectòniques, sinó fets amb materials i dissenys que facin la vida quotidiana més còmoda.\nA la planta baixa de l’edifici hi ha espais comuns que permeten compartir estones de lleure amb altres persones o amb els professionals, de manera que la persona que viu als allotjaments, mai està sola si no ho desitja.\nPot participar en les activitats que organitzaran els diferents professionals, fisioterapeuta, psicòleg, educadora social i infermera, que estan orientades a facilitar un envelliment actiu i saludable.\nEl suport d’un professional serà les 24 hores al dia, de manera que preservant la intimitat de cadascú en el seu habitatge, l’usuari sap que té al seu abast una persona sempre que ho necessiti, però sense perdre independència ni intimitat.\nTant els professionals com els espais estan pensats per atendre totes les necessitats que puguin sorgir.\nEn vull saber més de\nPodeu contactar amb nosaltres per demanar informació i concertar una visita.


Artemisia i jo aquest cap de setmana hem quedat amb la Martha, en George, la Honey i en Nick. O dit amb altres noms, la Emma Vilarasau, el Pere Arquillué, La Mireia Aixalà i l’Ivan Benet.\nEncara hi ha algun despistat que pensa que només allò que està emmarcat pot ser art. Però l’ànima humana s’expressa de moltes i diferents maneres. Digues-li poesia, digues-li música, escultura, pintura, dansa i si, també el teatre.\nDes de les tragèdies gregues, els corrals de comèdia de del segle d’or, les representacions de companyies itinerants que anaven pels pobles de l’Espanya més profunda (dies com el de Sant Blas a Urracal, poble de la sierra almeriense del què alguna cosa hi ha en el codi genètic que corre per les meves venes)... arribes, com qui no vol la cosa, a l’Auditori de Granollers i “Qui té por de Virginia Woolf?”\nSegurament tot es pot dir amb menys paraules, però jo malauradament sovint necessito masses adjectius. Aquest cop, però, només en diré un: PERFECTE.\nPerfecte l’escenografia, que t’endinsa en un obrir i tancar de llums en el saló d’una parella que no cal que apareguin en escena per saber ja molt d’ells i la seva vida.\nPerfecte la BSO on, permeteu-me que destaqui més enllà de les peces de l’obra, la darrera cançó de Sigur Ros que va aconseguir, en menys d’un segon, que m’aflorés irremediablement tota l’emoció que havia contingut fins aquell instant.\nI perfectes, como no, els seus artistes (vinc d’una família de dones cinèfiles que desconeixen les paraules actors i actrius, per elles sempre son artistes, i per sort per mi, em van ensenyar que l'art és alguna cosa més que s'emmarca i es penja) Una Martha sensacionalment descontrolada, un George extremadament cínic i morbós, i una jove parella, la Honey i el Nick, aparentment innocents que fan una sensacional rèplica als protagonistes.\nSurts de la sala i ràpidament parles de què comença a ploure, que et ve de gust sopar... I sembla que tornes a la realitat, a la teva realitat. T’abstreus ràpidament d’allò que has vist sobre l’escenari perquè no té res a veure amb tu. Només és teatre, l’imaginari d’algú que si, que t’ha commogut per uns minuts, però un cop s’acaba la representació recuperes la teva vida “normal” tant allunyada de l’obra que has vist. I així és sempre.\nPerò per uns moments t’has allunyat de tot, i t’has deixat emportar per les paraules, els gests, els sentiments d’aquells artistes que han estat capaços de comunicar amb una mirada tot un món.\nPerò sabeu que passa? Que la vida es puro teatro...\nDavid Ribas "Sempre pot passar de tot"


Fanalets salvatges: de juny 2015\nFa un parell d'anys, em van preseleccionar aquest relat per al Premi Núvol de Contes. Tanco els ulls i em sembla que torno a Lisboa, l'única ciutat en què podia existir la lluna vermella...\nEs deia Red Moon. Només era una carta, però qui sap quants gargots no hauria fet abans en un tros de paper intentant endreçar un monstre per convertir-lo en poesia. El sobre estava rebregat, com si cada arruga fos el llenguatge imperceptible d’un codi anònim que calia desxifrar. La carta era breu, escrita a mà, potser perquè aquesta era l’única manera d’entrar a la meva vida, com un riu de tinta que es desbordava en una espiral de camins i que inundava el món des de la finestra estant. Com si en qualsevol moment hagués d’obrir els porticons de la finestra i descobrir que anava a la deriva i que ja no hi havia res que em lligués a la riba. Una casa que avançava riu avall, com un cavall desbocat que fugia de si mateix.\nNo sé pas si es poden demanar favors a la gent que encara has de conèixer. Algú amb qui t’uneix alguna cosa invisible més enllà de la ciutat que us gronxa els pensaments. Cada cop que hi pensava somreia, només perquè lluna vermella em feia gràcia. Enmig de l’efervescència i el caos m’havia acabat trobant, entre tota la immensitat que es movia com un eixam. Feia anys que no escrivia cap carta, que no en llegia cap. I ara em desafiava tenir-ne una al davant, amb aquella lletra gastada i anònima. Potser perquè tots ens construïm un món a mida, un paraigua per a l’aixopluc dels temps.\nA dins del sobre hi havia una carta, quatre ratlles que parlaven d’un món que potser era la porta dels que s’escapaven, com Red Moon. Un home que es va haver d’inventar ser algú altre entre tota una ciutat que cremava. Era gairebé impossible de veure però a dins hi havia un acrònim. Un missatge que s’amagava entre les paraules d’un desconegut, com si l’impacte dels mots l’hagués empès a emmascarar-se sota aquell escut de lletres. Em citava en una placeta sota l’ombra d’un desmai. Ell duria una rosella a la solapa de la jaqueta. Una flor vermella, fràgil. Trista perquè era filla dels marges, aferrada als límits que la protegien. Era la flor preferida de la meva mare perquè sempre deia que era la flor de les il·lusions; quan les arrencaves també es marcien a l’instant, igual que les roselles.\nAixí doncs, el poeta d’acrònims vindria amb una flor morta i quan el veiés li preguntaria si era Red Moon. Em duria a prendre cafè en un lloc que no coneixia i m’explicaria que havia conegut algú anys enrere, quan ell tenia un altre nom i era una altra persona. Li havia costat trobar-me perquè Lisboa era una ciutat laberíntica, fins i tot onírica. Que no oferia treves als que s’esmunyien entre els carrers empedrats que bategaven d’història. Que cantava un fado trist de nostàlgia, com el plor per una rosella esbardellada. Em va perdre la pista perquè vaig trigar vint anys a tornar. Vint anys sense poder agafar el tramvia que passava per aquell carrer en què les parets es podien tocar amb el gest valent de treure el braç per la finestra. Vint anys amb l’embolcall intacte de la saudade que sempre sortia a les cançons. Fins que vaig rebre la carta, fins que ell em va trobar i vaig recordar les últimes paraules de la mare que encara suren en la meva memòria com dos nenúfars. Red Moon. Només dues paraules i les va dir en anglès.\nFinalment, vaig veure algú que s’acostava.\nPublicat per Fanalets salvatges a 1:04 Cap comentari:\nLa senyoreta de català va ser la primera que em va donar la mà. Vam saltar juntes i, des de llavors, que no he parat d'escriure. Com qui bufa ben fort perquè s'esperruquin els pètals d'una dent de lleó i volin enllà, ella va inflar els meus somnis i els va llançar al buit perquè els pogués perseguir. Jo només hi vaig posar les paraules. Tot va començar a setè d'EGB.\nVaig guanyar el primer premi literari en què la senyoreta em va presentar. La cerimònia d'entrega es feia al pati dels Tarongers de la Generalitat de Catalunya, un lloc que sempre serà especial dins del calaix de la meva memòria. Els meus pares, emocionats. Jo, nerviosa. Tot just havia acabat el curs, només em quedava un any d'escola i em donaven un premi a l'edifici més important del meu país. Per més que els records s'esborrin i es difuminin amb el pas del temps, aquest m'ha quedat intacte perquè el tinc gravat a la retina com un dia màgic. Fins i tot en recordo els colors, la imatge cinematogràfica de mi mateixa recorrent el llarg passadís un cop pronunciaren el meu nom i la pel·lícula que continuava filmant les escenes d'un dia que sempre m'acompanya. Jordi Sarsanedas em va entregar el diploma i els obsequis, que pesaven molt, i em va donar la mà. Vaig desfer el camí pel mateix passadís amb l'emoció que em cremava a les galtes i amb el cor convertit en una màquina de vapor que anava a tot drap. Abans de marxar, però, vaig conèixer una persona que em fascinava. Era ell, Tísner, l'home de la mirada única. Em va felicitar pel premi; ell també n'havia guanyat un quan era petit. I em va animar a escriure. Potser va ser pel tacte de la mà de l'escriptor, forta i gruixuda, càlida i ferma, com si aquella encaixada hagués tocat la corda més sensible del meu instrument i m'hagués fet vibrar tota jo. Vaig decidir retallar el record d'aquell dia per dur-lo sempre més a la butxaca dels meus pensaments. I el trec de tant en tant com si fos un cromo de luxe per admirar el meu tresor. Però aquest és dels que no es bescanvien ni es venen al millor postor perquè és un moment únic, un d'aquells instants en què el simple tacte d'una mà va canviar la meva vida en un segon.\nPublicat per Fanalets salvatges a 23:22 4 comentaris:\nPublicat per Fanalets salvatges a 23:13 2 comentaris:\nEm dic Marta. Cada dia estripo els meus pensaments i els caragolo com si fossin boletes de paper que jugo a llançar a l'horitzó. M'agrada trepitjar les fulles seques a la tardor i veure volar els estornells en un estol de cal·ligrafia salvatge. Romàntica de les paraules però també esclava de la llibertat del silenci. Sóc una caçadora de somnis que dorm poc i, quan es fa fosc, sempre encenc un fanalet blau perquè em deixi veure les estrelles que il·luminen el meu viatge.\nPublicat per Fanalets salvatges a 8:43 2 comentaris:


37a edició de la Zurich Marató Barcelona | EscolaVitae Cicles Formatius\nHome > Notícies Formació Esportiva > Noticies Educació > 37a edició de la Zurich Marató Barcelona\n37a edició de la Zurich Marató Barcelona\nAquest cap de setmana s’ha celebrat a Barcelona la 37a edició de la marató de Barcelona, avui en dia coneguda pel nom de Zurich Marató Barcelona.\nEs tracta d’una cursa que actualment està organitzada per l’Ajuntament de Barcelona, la Federació Catalana d’Atletisme (FCA), Turisme de Barcelona i el portal web Corredors.cat. Es realitza a la ciutat des de l’any 1980, ja que abans la seva predecessora havia sigut la Marató de Catalunya, celebrada a Palafrugell l’any 78 i al 79.\nQui l’hagi fet o n’hagi vist el recorregut pot veure clarament que no es tracta d’un passeig: els participants han de fer uns 42 quilometres pels diferents barris de la ciutat, començant i acabant a Plaça Espanya. De fet els quilometres responen als estàndards internacionals, doncs una marató es correspon a 40 km. Aquesta és la més antiga de l’estat espanyol i una de les més importants a nivell europeu.\nTot i que aquest any hi ha hagut molta participació, el record es va assolir l’any 2012, arribant als 19.500 inscrits (aquest cap de setmana eren uns 19.200). Cal pensar que en els seus inicis amb prou feines s’arribava als 500 participants: la primera cursa només va aplegar 185 corredors i es pot dir que pràcticament l’administració no hi va mostrar interès. Tot va canviar, però, quan es va començar a fer a Barcelona. Els agents organitzadors es van multiplicar i la marca Barcelona va anar demostrant que funcionava molt bé. De fet, un dels punts més importants de la cursa és precisament el dia abans, ja que a la Fira de Barcelona s’hi reuneixen empreses del sector per anunciar i promocionar els seus productes o serveis. Principalment l’empresa que més inverteix en aquest esdeveniment és, com ja us podeu imaginar, Zurich Insurance Group, que amb el seu potent mercat d’assegurances es permet fins i tot posar-li el nom a la prova.\nUn últim apunt per destacar els guanyadors d’aquesta darrera edició:\nEn la categoria masculina: Philip Cheruiyot Kangogo, amb un temps de 2:08:16\nEn la categoria femenina: Aynalem Kassahun, amb 2:28:18.\nSi us hi voleu apuntar l’any vinent, comenceu a entrenar!


La cursa per la direcció del PSC\n13/10/2016 00:37 | Actualizado a 13/10/2016 01:44\nDissabte, dia 15, més de 17.000 persones estan cridades a participar en les eleccions primàries per escollir la persona que ha de liderar el Partit dels Socialistes de Catalunya. És una responsabilitat enorme la que recau sobre els meus companys\ni companyes: no són unes primàries normals, ja que estem vivint un període excepcional.\nNúria Parlon i Miquel Iceta en un dels debats de les primàries (EFE)\nPer això és tan important qui estigui al capdavant\ndel PSC. Perquè avui el PSC és, independentment de si té més o menys representa-\nció parlamentària, la pedra angular de la reconstrucció del catalanisme a Catalunya.\nUn catalanisme avui injuriat pel bloc sobiranista, per la seva voluntat de pacte i perquè vol construir Espanya sense renunciar a aconseguir més autogovern per a Catalunya, però que és l’instrument que ens ha proporcionat el grau més alt d’autogovern, llibertat i prosperitat de la història.\nEl PSC és l’únic partit que té un\nprojecte sòlid, no màgic, tant per a Catalunya com per a Espanya. Un projecte perquè Catalunya sigui reconeguda com a nació per Espanya i perquè Espanya s’accepti a si mateixa com a nació de\nnacions. Un projecte en què és tan\nimportant la nostra capacitat de convicció cap a la ciutadania catalana com\nla capacitat de convicció sobre el PSOE i el conjunt de la ciutadania espanyola.\nNo és un projecte fàcil, però és un\nprojecte factible, a diferència dels altres. Si la democràcia és el pitjor de tots\nels sistemes polítics, a excepció de\ntots els altres, m’atreveixo a dir que\nel nostre projecte federal és el pitjor\ndels projectes possibles, exceptuant tots els altres.\nPer això la responsabilitat de les afiliades i els afiliats del PSC és enorme. No només han d’escollir una persona per liderar el partit; han d’escollir una persona per liderar una part de la societat que vol i presentarà batalla democràtica, la batalla ideològica, la batalla mediàtica i la batalla social perquè la raó i la sensatesa tornin a la política catalana i a\nVull ser aquesta persona. Vull ser primer secretari del PSC. Tinc la força, la convicció, la capacitat, l’experiència i\nel reconeixement social, fins i tot el dels meus adversaris. Poso a disposició del socialisme català la meva capacitat per defensar les nostres idees sense oblidar que la societat el que necessita és que els polítics siguem capaços de trobar solucions factibles als problemes que tenim a Catalunya, a Espanya... i al PSOE.